hu en hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de ja fr de fr es hu
Hírek – Oldal 16 – Soli Deo Gloria Alapítvány
Újabb szövetséggel erősödött az SDG
2020. december 11-én az online térben folytatta a partnerségépítést az SDG. (Soli Deo Gloria) Alapítvány. A találkozó fókuszában az SDG fiatalok körében folytatott kutatási eredményeinek prezentációja és megvitatása, valamint egy újabb együttműködési megállapodás megkötése állt. Az esemény a polgári-keresztény értéktartományban gondolkodó-tevékenykedő fővárosi szervezetek, intézmények részvételével zajlott, többek közt az SDG legújabb szövetségesével, a Rákoskeresztúr és Rákosmente régi hagyományainak megtartása és felelevenítése, valamint az örök érvényű emberi hagyományok és kultúra megőrzése mellett elkötelezett Keresztúr Hagyományőrző Kör Egyesülettel. A kutatási eredményeket a fórum házigazdája, Dr. Bartal Tamás ismertette a résztvevőkkel. Az ismeretterjesztő előadást követően Budapest XVII. kerület Rákosmente Önkormányzatának vezetése, Horváth Tamás polgármester és Dr. Füzesi Péter alpolgármester jövőbeni tevőleges együttműködéséről biztosította az SDG elnökét, Dr. Bartal Tamást. Az esemény további résztvevője volt még több fontos XVII. kerületi oktatási és művészeti intézmény vezetője is, akik a fiatalok értékrendjéről és gondolkodásmódjáról való tudást a mindennapjaik során kamatoztathatják.
2020. december 3-án Dr. Bartal Tamás, az SDG. (Soli Deo Gloria) Alapítvány kuratóriumi elnöke a Fidesz-frakció Családvédelmi Kabinetjének meghívott előadója volt. Dr. Bartal Tamás online térben tartott előadásában országgyűlési képviselők és szakértők számára ismertette szervezete fiatalok körében végzett legfrissebb társadalomkutatásainak eredményeit. A velős prezentációt követően a honatyák elismerésüket kifejezve jövőbeni együttműködési szándékukról biztosították és további tanácskozásokra hívták a fiatal szervezet elnökét.
Online műhelybeszélgetés az SDG kutatási eredményeiről
Az SDG. (Soli Deo Gloria) Alapítvány 2020. november 26-ára online műhelybeszélgetésre hívta a magyar ifjúsági közélet, érdekképviselet és tehetséggondozás meghatározó szereplőit.
A tanácskozáson résztvevők Dr. Bartal Tamás, az SDG. (Soli Deo Gloria) Alapítvány elnöke, az esemény házigazdája mellett: a magyar műszaki képzés fellegváraként ismert, a tradíciók és fejlődés mellett kiemelten elkötelezett Óbudai Egyetem rektora, Prof. Dr. habil Kovács Levente; a hazai felsőoktatási diákönszerveződés csúcsszervezetének, a Hallgatói Önkormányzatok Országos Konferenciájának elnöke, Murai László; a magyar ifjúságot az össznemzeti ifjúságpolitikába emelő, illetve a magyarországi és a határon túli magyar fiatalok legmagasabb szintű egyeztető fórumaként tevékenykedő Magyar Ifjúsági Konferencia Egyesület elnöke, Veres Márton; végül, de nem utolsó sorban a mindenkori kormányzat és az ifjúsági szervezetek érdekeinek koordinációját támogató Nemzeti Ifjúsági Tanács Szövetségének elnöke, Hegedüs Zoltán.
Az értekezlet Dr. Bartal Tamás, az SDG. (Soli Deo Gloria) Alapítvány elnökének a szervezet fiatalok körében folytatott kutatási eredményeiről tartott prezentációja köré épült. Az esemény keretében az SDG. (Soli Deo Gloria) Alapítvány és a Magyar Ifjúsági Konferencia Egyesület együttműködési megállapodást kötöttek, továbbá valamennyi résztvevő kifejtette jövőbeni együttműködési szándékát a fiatalok érdekeinek még jobb megismerése és hatékonyabb előmozdítása terén.
Pécsi vendégségben járt az SDG
Az SDG. (Soli Deo Gloria) Alapítvány 2020. november 9-én 17 órai kezdettel a Pécsi Polgári Szalon Egyesület vendége volt. A műhelybeszélgetésre a patinás pécsi civil szervezet „Az igazság tükrében” című előadássorozatában került sor, amely apropóján az SDG. (Soli Deo Gloria) Alapítvány fiatalok körében folytatott kutatási eredményeit a szervezet elnöke, Dr. Bartal Tamás és Dr. Pach János társadalomkutató mutatták be a jelenlévő pécsi polgári értelmiség számára. A prezentációt izgalmas diskurzus követett, amelyek további hasznos adalékokkal szolgálnak a jövőbeni kutatások számára. Az est folyamán a két szervezet elnöke, Dr. Bartal Tamás és Lengvárszky Attila együttműködési megállapodást kötöttek, amelynek homlokterében a polgári-keresztény értékek népszerűsítése áll, amit a partnerek közös kutatási tevékenységgel és közéleti-kulturális rendezvények szervezésével kívánnak megvalósítani.
Alapítói értékelték az SDG első éves teljesítményét
Dr. Bartal Tamás, az SDG. (Soli Deo Gloria) Alapítvány elnöke 2020.09.19-én a Magyar Polgári Együttműködés Egyesület éves közgyűlésén tartott előadásában ismertette a szervezet első éves tevékenységét és vázolta jövőbeli terveit. A főként fiatal felnőttekre fókuszáló kutatások, kulturális rendezvények, valamint a fiatalok jóllétét fejlesztő társadalmi szervezetekkel való partnerségépítés teljes mértékben találkozott a korábbi elképzelésekkel, élvezi az alapítók bizalmát.
Az eseményről további információ itt olvasható: https://mpee.hu/kozgyulest-tartott-az-mpee/#/
Szent István király ünnepe
Augusztus 20-a Szent István király napja, az egyik legrégebbi magyar ünnepnap, a keresztény magyar állam alapításának emléknapja. E jeles nap alkalmából kíván alapítványunk mindenkinek kellemes ünnepet és jó pihenést.
Képek forrása: pixabay.com – RGY23
Együttműködés a Pest Megyei Kormányhivatallal
2020. június 15-e fontos mérföldkő az alapítványunk számára, mert együttműködési megállapodást kötöttünk a Pest Megyei Kormányhivatallal. A hivatal épületében dr. Tarnai Richárd, kormánymegbízott és dr. Bartal Tamás, alapítványunk elnöke írta alá a megállapodást.
Az együttműködés komoly segítség a polgári és keresztény értékek képviseletéhez.
Trianon 100 – A magyar nemzet nemcsak volt, de lesz is
A magyar nemzet nemcsak volt, de lesz is – mondta Áder János államfő a trianoni békeszerződés aláírásának századik évfordulóján, az Országgyűlés emlékülésén, csütörtökön.
“Száz év elteltével, két világháború után, Trianontól és gazdasági válságoktól gyötörten, egy több mint négy évtizedes kommunista-szocialista vargabetű után, egy levert forradalmat követően, többször is az államcsőd szélére jutva itt vagyunk, élünk” – hangoztatta az államfő.
A köztársasági elnök kijelentette: senki nem vitathatja el tőlünk a jogot, hogy azért dolgozzunk, hogy a nemzet lelki határai változatlanok maradjanak, ha már a nemzet földrajzi határai megváltoztak.
Száz évvel ezelőtt Magyarország gyászolt, emlékeztetett Áder János, hiszen egyetlen magyar sem tudta feldolgozni a veszteséget, a megaláztatást, a törvénnyé tett törvénytelenséget. Azt, hogy az ország elveszítette a területének kétharmadát, népessége pedig 18 millióról 7 és fél millióra zsugorodott.
Több mint három millió magyar került a határon kívülre, Románia egyedül nagyobb területhez jutott, mint amekkora Magyarországnak megmaradt. “Gabonatermő területeink jelentős része, erdeink 90 százaléka, vasúthálózatunk kétharmada a szomszédos országokhoz került” – vette számba a veszteségeket az államfő, hozzátéve: Trianon az ország gazdasági gyarapodását törte derékba.
Elkerülhető lett volna a világháború? Ki miért felelős? Miért lett a trianoni döntés Magyarország számára mérhetetlenül igazságtalan? – sorolta az államfő azokat a kérdéseket, amelyeket már a negyedik generáció tesz fel.Tovább olvasom…
Online programmal emlékezik a magyarság a nemzeti összetartozás napjára, június 4-re
Online programmal emlékezik a magyarság a nemzeti összetartozás napjára, június 4-re – közölte Kovács Zoltán nemzetközi kommunikációért és kapcsolatokért felelős államtitkár szerdán az MTI-vel.
Mint írta, az összetartozás napjának előestéjén, szerdán 20.00-kor a Facebookon klippremier lesz: a Hazám, hazám – az összetartozás dala hangzik el Bocskor Bíborka, Csík János, Dancs Annamari, Dér Heni, Ferenczi György, Földes Eszter, Majorosi Marianna, Makó Péter, Mező Misi, Miklósa Erika, Molnár Ferenc “Caramel”, Molnár Levente, Novák Péter, Nyerges Attila, Pál István “Szalonna”, Serbán Attila, Szarka Tamás, Szvorák Katalin, Takács Nikolas és Tátrai Tibor előadásában (https://www.facebook.com/nemzetiunnepek).
Június 4-én, csütörtökön a youtube csatornán 8 és 10 óra között az alábbi programok tekinthetők meg: Dokumentumfilm a trianoni békediktátum aláírásáról a Közép- és Kelet-európai Történelem és Társadalom Kutatásáért Közalapítvánnyal együttműködésben; Dokumentumfilm a Trianonnal kapcsolatos Új világ születik időszaki kiállításról a Közép- és Kelet-európai Történelem és Társadalom Kutatásáért Közalapítvánnyal együttműködésben; Koltay Gábor: Trianon dokumentumfilm; Budai Cukrászda (1935) játékfilm; Erdély – Gyergyószentmiklós: Bagossy Brothers Company roadmovie-ja; Vajdaság – Rúzsa Magdi roadmovie-ja.
Az érdeklődök 10.00-kor bekapcsolódhatnak Balogh Gábor történész rendkívüli történelem órájába a békediktátum aláírásának történetéről és következményeiről. Ezt követően, 12.00 és 16.00 óra között koncertek veszik át a főszerepet a youtube csatorna lejátszási listáján és a művészek youtube csatornáin – Facebook beharangozóval. Többek között Szvorák Kati, Caramel, Miklósa Erika, Novák Péter, Keresztes Ildikó, Dér Heni és Takács Nikolas fellépéseit követhetik az érdeklődők a youtube csatornán. A program 16.30-kor Pál István “Szalonna”, majd Ákos, 18.00 órától a Ghymes Együttes, 20 órától az Ismerős Arcok, 21.00 órától a Csík Zenekar nemzeti összetartozás napjára készített koncertjével folytatódik, majd 22.00-kor Tolcsvay László nemzeti összetartozás napjára készített dalával zárul.
Forrás és illusztráció: MTI
“Amikor pedig eljött a pünkösd napja, és mindnyájan együtt voltak ugyanazon a helyen, hirtelen hatalmas szélrohamhoz hasonló zúgás támadt az égből, amely betöltötte az egész házat, ahol ültek. Majd valami lángnyelvek jelentek meg előttük, amelyek szétoszlottak, és leszálltak mindegyikükre. Mindnyájan megteltek Szentlélekkel, és különféle nyelveken kezdtek beszélni; úgy, ahogyan a Lélek adta nekik, hogy szóljanak.”
– Apostolok cselekedetei 2:1 – 2:4, (RÚF, 2014)
Fénykép: Pixabay, Gerd Altmann
SDG. (Soli Deo Gloria) Alapítvány, 2019-2020 [Impresszum] [Adatkezelési nyilatkozat]